Bon Jovi - Vikipeedia, vaba entsüklopeedia

# Bon Jovi

### Allikas: Vikipeedia

Artikkel vajab vormindamist vastavalt Vikipeedia reeglitele.

Ansambel Bon Jovi on suutnud kahekümne kolme tegutsemisaasta jooksul müüa juba üle saja miljoni plaadi, mille hulgas on 9 stuudioplaati ning hulgaliselt kontsertlindistusi ja kogumikke. Bändiliikmed on Jon Bon Jovi (sündinud 02.märts 1962) ja Richie Sambora (11.juuli 1959) ning lisaks neile kuuluvad praegusesse koosseisu veel klahvpillide mängija David Bryan (07.veebruar 1962) ning trummimees Tico Torres (07.oktoober 1954).

Bon Jovi lugu ansamblina algas tõesti 1983-dal aastal kui noor rokkar pärisnimega John Bongiovi esitles New Yorki legendaarses Power Station lindistusstuudios oma nõbust stuudioomanikule lugu "Runaway" ning sellest sai peagi raadiohitt. Edust innustatuna otsustas John kutsuda kokku bändi, mille moodustasid tema koolivend ja klahvpillimängija David Bryan Rashbaum, basskitarrist Alec John Such ja trummar Tico Torres. Viimasena leiti kitarrist Richie Sambora. Plaadileping saadi kompaniilt Mercury Records ning debüütalbum "Bon Jovi" ilmus 21. jaanuaril 1984 ning sellel läks hästi, müües üle poole miljoni eksemplari. 1985. aasta aprillis lasti välja teine album nimega "7800 Farenheit", millelt pärinevad sellised tuntumad lood nagu "Only Lonely" ning "In and Out of Love”.

Peale pikki kontserte pühenduti juba proffidena järgmisele plaadile ning siit algas kvaliteetmuusika. Bändile tuli appi professionaalne helilooja Desmond Child ning kokku lindistati lausa 30 lugu, millest lasti New Yorki pubekatest moodustatud gruppidel välja valida parimad ning kui hääletustulemused olid läbi analüüsitud, koostati menulugudest LP, mis ilmus 1986 aastal ja kandis nime “Slippery When Wet“. Ameerika singlite edetabelite tippu #1 kohale jõudsid lood "You Give Love a Bad Name" ning "Livin' on a Prayer" ja edaspidi sai bändi signatuuriks kõikjal kontsertidel esimese loona kõlav hitt "Wanted Dead or Alive". Uskumatu oli fakt, et plaati osteti lühikese ajaga 10 miljonit ning see püsis niiviisi kaheksa nädalat järjest USA heliplaatide edetabeli #1-ena. Laulja John saavutas aga seksisümboli staatuse, poseerides kõikjal katkirebitud särgi, lühikeste kuluvate ning ülipikkade lokkis juustega.

1988 aastal jõuti järgmise plaadini “New Jersey”, mille nimi näitab osariiki kus laulja Bon Jovi sündis. Eelmise plaadi edu tuules müüdi sedagi üle viie miljoni ning sellega tõusis ansambel üheks juhtivamaks rockibändiks üle maailma, olles lühikese viie tegutsemisaasta jooksul müünud juba rohkem kui 25 miljonit plaati. Edasi oli paras aeg pisut aega maha võtta ning teha veidi sooloprojekte. Jon alustas muusika kirjutamist filmile “Young Guns II”, mis võitis nii Oscar’ kui Grammy auhindu ning 1990 aasta kolmemiljonilise läbimüügiga westerni soundtrack tõstis singlina #1 kohale vapustava loo "Blaze of Glory". 1991 aastal ilmus Richie Sambora sooloalbum “Stranger in This Town”, millel lõi kaasa kitarrivirtuoos Eric Clapton.

1992 aastal oli ansambel jälle koos ent sedapuhku ei pakutud enam metalset rocki vaid pisut melanhoolsemat stiili heliplaadil “Keep the Faith”. Muutunud oli ka meeste välimus ning Jon kandis hoopis soliidsemaid ja lühemaid juukseid. Ent ka nende fännid olid koos ansambliga vanemaks saanud ja ülistustega võeti taas vastu menulooks tõusnud aeglane ballaad "Bed of Roses". 1994 aastal anti välja greatest hits album “Cross Road“, mis müüs taas 12 miljonit plaati ning siia otsa tuli kohe 1995 aastal hitialbum “These Days“ selliste märkimisväärsete lugudega nagu "Diamond Ring" ja "Lie to Me". Selle plaadiga võeti ette pikk tuur ning peale seda võeti taas bändiga aeg maha. Kontsertidel mängis basskitarri juba Hugh McDonald, kes asendas 1994 aastal lahkunud Alec John Such’i.

Jon hakkas osalema filmides, millest 1996 aastal esimesena linale jõudis “Moonlight and Valentino“. 1997 aasta suvel andis ta välja oma esimese sooloalbumi “Destination Anywhere“, millele Richie Sambora vastas juba teise plaadiga “Undiscovered Soul”.

Aasta 2000 tõi ansambli tagasi stuudiosse ja suve algul ilmus uus ja väga pikk plaat "Crush". Avasingel "It's My Life" möllas raadiotes ja mis veelgi uskumatum, ka klubides. Edu võtmes jätkas edasi "Say It Isn't So". Selle plaadi hittsinglid “It’s My Life“ ja “Thank You For Loving Me“ kinkisid ansamblile ka nende esimesed Grammy auhinnad aasta parima rockloo esituse eest ning aasta parima rockialbumi eest. 14.mail 2001 ilmus neilt kontsertalbum “One Wild Night – Live 1985-2001”, millel kõlas 15 paremat pala läbi aegade. Samal ajal jõudis Jon osaleda veel filmis “U-571” ning seriaalis Ally McBeal.

Bon Jovi kaheksas stuudioalbum nimega “Bounce” jõudis kuulajateni 23.septembril 2002 ning plaat koosnes 12-st loost ja oli stiililt taas puhas rock’n’roll. Esimese singlina ilmus 26.augustil “Everyday”. Sellest plaadist saate lähemalt lugeda meie lehe albumite rubriigist.

Bon Jovi andis 04.novembril 2003 välja plaadi nimega “This Left Feels Right”, mis iseenesest oli jälle üks Greatest Hits. Seekord on tegemist akustilisel muusikal baseeruvate töötlustega vanadest Bon Jovi hittidest nagu “Born To Be My Baby“, “Keep The Faith“, “It's My Life“ ja “Wanted Dead or Alive“. Plaadi on produtseerinud Pat Leonard, Jon Bon Jovi ja Richie Sambora ning üllatustena on siia lisatud ka kaks kontsertlindistust lugudest ”The Distance” ja “Joey“. Bon Jovi teine singel akustika albumilt ilmus 19.jaanuaril 2004 ja selleks on “It's My Life”.

16.novembril 2004 andis Island Records välja viiest plaadist koosneva Bon Jovi boxi "100 Million Bon Jovi Fans Can't Be Wrong". Esiti oli siin neli plaaditäit avaldamata laule koos ansambli lugudega mitmest soundtrackist ning lisaks dvd.

19.september 2005 on bändi järgmise stuudioplaadi "Have a Nice Day" tähtajaks ja esimene singel on tiitellugu "Have a Nice Day", mis ilmus 18.juulil. New Jersey rokkarid on sedapuhku punti löönud Sheryl Crow ja Alanis Morissette produtsendiga John Shanks ning valminud on üsna käredate kitarridega plaat, millel aeglasi ballaade esinadab vaid lugu "Welcome to Wherever You Are".

Novembris esilinastus video loole 'Who Says You Can't Go Home', mille autoriks on Jon'i vend ja kaasa laulab siin Jennifer Nettles country-pop bändist Sugarland. Singlina ilmus see 05.detsembril 2005. Samuti tuli veel teinegi singel koos uue videoga ja selleks on "Welcome to Wherever You Are". Singel "Who Says You Can't Go Home" tegi USA kantriedetabelis ajalugu kui tõusis #1-eks, sest ükski rockansambel pole sellist trikki varem teha suutnud, samuti pärjati lugu veebruaris 2007 Grammy auhinnaga parima kantriloo kategoorias.

Faktid:

Nimi: John Francis Bongiovi, jr Sünniaeg / koht: 02.märts 1962 / Perth Amboy, New Jersey, USA Staatus: Abiellus 29.aprill 1989 - naine Dorothea Hurley Lapsed: tütar - Stephanie Rose (31.mai 1993) poeg - Jesse James Louis (19.veebruar 1995) poeg - Jacob Hurley (07.mai 2002) Sooloalbumid: Destination Anywhere (1997) Blaze Of Glory (1990) Eelmised bändid: Raze Atlantic City Expressway (koos David Bryan'iga) The Rest Lechers John Bongiovi & the Wild Ones Filmid: Vampires: Los Muertos (2002) Ally McBeal TV Show(2002) Pay It Forward (2000) U-571 (2000) Sex and the City TV show (1999) Row Your Boat (1998) No Looking Back (1998) Little City (1998) Homegrown (1998) The Leading Man (1996) Moonlight & Valentino (1995) Young Guns II (1990

Nimi: Richard Stephen Sambora Sünniaeg / koht: 11.juuli 1959 / Woodbridge, New Jersey, USA Staatus: Abiellus 15.detsember 1994 - naine Heather Locklear Lapsed: tütar - Ava Elizabeth (04.oktoober 1997) Sooloalbumid: Undiscovered Soul (1998) Stranger In This Town (1991) Eelmised bändid: Extremes The Message (koos Alec John Such'iga) Filmid: Chris Isaak TV Show (2003) On The Line (2001) Staying Alive (1983)

Nimi: David Brian Rashbaum Sünniaeg / koht: 07.veebruar 1962 / Edison, New Jersey, USA Staatus: Abiellus 1990 - naine April Lapsed: tütar - Gabrielle Luna (10.märts 1994) poeg - Colton Moon (10.märts 1994) tütar - Tyger Lily (29.aprill 2000) Sooloalbumid: Lunar Eclipse (2000) On A Full Moon (1992) Eelmised bändid: Atlantic City Expressway (koos Jon Bon Jovi'ga)

Nimi: Hector Torres Sünniaeg / koht: 07.oktoober 1953 / New York City, New York, USA Staatus: Abiellus september 2000 - naine Alejandra Eelmine abielu 1996-1999 - modell Eva Herzigova Lapsed: pole Eelmised bändid: Phanton's Opera (koos Alec John Such'iga) Frankie & the Knockouts

Nimi: Hugh McDonald Sünniaeg / koht: 28.detsember 1950 / Philadelphia, Pennsylvania, USA Staatus: Lahutatud - naine oli Nancy Lapsed: pole Hugh McDonald ei ole ametlikult bändi liige, kuid on siiski olnud ainuke bassi mängija pärast esijalgset bassi Alec John Such'i, kes lahkus bändist 1994 aastal. Hugh on olnud bändiga seotud juba palju aastaid olles üks meestest, kes mängis sisse "Runaway" isegi ennem, kui Bon Jovi üldse eksisteeris. Hugh tuuritas ka koos Joniga tema soolotuuril "Destination Anywhere".

Nimi: Alec John Such Sünniaeg / koht: 14.november 1956 / Perth Amboy, New Jersey, USA Alec John Such oli esialgne bassimängija. Lahkus bändist 1994 aastal.

{Kasutatud allikas:http://php.allstarz.ee/index.php?tegevus=vaata_artiste&id=148}

Välja otsitud andmebaasist "http://et.wikipedia.org../../../b/o/n/Bon_Jovi_6e76.html"

Kategooriad: Vormindamist ootavad

##### Views

- Artikkel
- Arutelu
- Viimane redaktsioon

##### Otsi